laion/Wikipedia-Exotic huggingface dataset:
Foster the People

Foster the People הוא הרכב אינדי פופ אמריקני שנוסד בשנת 2009 בלוס אנג'לס, קליפורניה. הלהקה ידועה בעיקר בזכות השיר "Pumped Up Kicks", אשר הגיע למקום הראשון במצעד השירים האלטרנטיבי של בילבורד, למקום השלישי במצעד שירי הרוק של בילבורד וכמו כן השיר נשאר במשך שלושה שבועות רצופים במצעד הבילבורד הוט 100. הלהקה החלה את דרכה בקליפורניה בשנת 2009. סולן ההרכב קרא במקור להרכב בשם "Foster & the People", אף על פי כן, משום שרבים חשבו בטעות כי שם ההרכב הוא "Foster the People" (שמשמעותו "טיפוח העם") בסופו של דבר חברי ההרכב שינו את שם ההרכב לשם זה. ביוני 2010 הלהקה הוחתמה על חוזה הקלטות עם חברת התקליטים קולומביה רקורדס ובינואר 2011 הלהקה הוציא לשווקים את הסינגל הראשון שלהם. במהלך קיץ 2011 זכה שיר הבכורה של הלהקה "Pumped Up Kicks" להצלחה רבה במצעדי השירים בצפון אמריקה. אלבום הבכורה של הלהקה "Torches", אשר יצא לשווקים במהלך קיץ 2011 הגיע למקום ה-8 במצעדי האלבומים בארצות הברית. ב-15 ביולי 2011, ההרכב ביצע את שירם "Pumped Up Kicks" בתוכנית הלילה של קרייג פרגוסון. בהמשך הלהקה זכתה לפרסום רב כאשר הופיעה בתור האורח המוזיקלי בתוכנית המערכונים האמריקנית הפופולרית "סאטרדיי נייט לייב" בפרק ששודר ב-8 באוקטובר 2011 - במהלך פרק זה הלהקה ביצעה את השירים "Pumped Up Kicks" ו-"Houdini". ב-27 באוקטובר 2011, הלהקה הופיעה בתוכנית הלילה של דייוויד לטרמן בה ביצעה את השיר "Helena Beat". בשנת 2011 ההרכב היה מועמד לשני פרסי VMA בקטגוריית "האמן החדש הטוב ביותר" ובקטגוריית "הווידאו קליפ בז'אנר הרוק הטוב ביותר" עבור הווידאו קליפ של השיר "Pumped Up Kicks". מארק דרק פוסטר (זמרה, קלידים, גיטרה וכלי הקשה) מארק אנדרו פונטיוס (תופים וכלי הקשה) קובי פינק אלבומים 2011 - Torches Supermodel - 2014 2017- Sacerd Hearts Club סינגלים 2011 - Pumped Up Kicks 2011 - Helena Beat 2011 - Call It What You Want 2011 - Don't Stop (Color On The Walls) 2012 - Houdini Coming of Age - 2014 2014 - Best Friend 2015 - Ruby מדיה וקבצים בנושא Foster the People בוויקישיתוף אתר האינטרנט הרשמי של Foster the People Foster the People, ברשת החברתית פייסבוק Foster the People, ברשת החברתית אקס (טוויטר) Foster the People, ברשת החברתית אינסטגרם Foster the People, ברשת החברתית טיקטוק Foster the People, סרטונים בערוץ היוטיוב Foster the People, במסד הנתונים הקולנועיים IMDb (באנגלית) Foster the People, באתר אפל מיוזיק (באנגלית) Foster the People, באתר ספוטיפיי Foster the People, באתר סאונדקלאוד (באנגלית) Foster the People, באתר Last.fm (באנגלית) Foster the People, באתר AllMusic (באנגלית) Foster the People, באתר MusicBrainz (באנגלית) Foster the People, באתר דיזר Foster the People, באתר Discogs (באנגלית) Foster the People, באתר Songkick (באנגלית) Foster the People, באתר Genius Foster the People, באתר SecondHandSongs Foster the People, באתר בילבורד (באנגלית) Foster the People, באתר טיידל (באנגלית)
שלמה יהודה ליב אליעזרוב

הרב שלמה יהודה ליב אליעזרוב (בקיצור שיל"א; ה'תרכ"ג – כ"ז בטבת ה'תשי"ב) היה ראב"ד ומנהיג קהילת חב"ד והאשכנזים בחברון. שליח לקהילת יהודי בוכרה בסמרקנד. נולד בעיר יעקבשטאט שבלטביה, לרב אליעזר שמעון קזרנובסקי מצאצאי האדמו"ר הזקן. כשהיה בן עשר שנים עלה עם משפחתו לארץ והתיישב בעיר חברון. בחודש סיון שנת תר"מ נשא לאישה את מרת חנה ברכה בתו של הרב דובער הלוי אשכנזי. אחרי חתונתו שינה את שם משפחתו ל"אשכנזי", שם-משפחת אשתו. למד אצל ראב"ד עדת האשכנזים בחברון הרב שמעון מנשה חייקין והיה תלמידו המובהק, כן למד אצל רבי אליהו מני, שבמשך השנים אף הכין את כתביו לדפוס. את ה'קבלה' לשו"ב קיבל מקודמו ברבנות חברון רבי דובער אפרת. בשנת תרנ"ב (ואולי אף מספר שנים קודם) נסע לשליחות בפעם הראשונה לעיר סמרקנד מטעם העדה הספרדית בחברון ובברכת רבו אדמו"ר הרש"ב, שם שימש כרב העיר והקהילה הבוכרית (לבקשת יהודי המקום שהכירו בגדלותו הרוחנית וביקשו שיישאר אצלם ויכהן כרבם). במשך זמן כהונתו פתח ישיבה ומקוואות והכשיר תלמידים לשחיטה, לשם כך מינה את תלמידו בכירו שו"ב מומחה הרב יונה אהרונוב כמדריך בית הספר ללימודי השחיטה שייסד, כדי להעמיד שוחטים מומחים שהיו נצרכים באותה עת. כמו כן פתח בית דין בסמרקנד, וכיהן בו כדיין יחד עם הרב שלמה פנחסוב, הידוע בכינויו "באבאג'אן כאבולי", הרב חיים פנחסוב (פילוסוף), והרב יוסף-חיים כימיאגרוב. שהה בעיר זו לפרקים עד סביבות שנת תר"פ. בעקבות שהייתו שם שינה את שם משפחתו לאליעזרוב (כשמות-משפחת יהודי המקום) שפירושו הוא בן אליעזר. לאחר מכן שב לחברון, ואת מקומו מילא הרב שלמה טאג'ר. היה חסיד של רבי שלום דובער שניאורסון מליובאוויטש. בשנת תרס"ג מונה לרבה האשכנזי של חברון, במקום הרב דובער אפרת שעזב לירושלים. היה ידיד קרוב של רבה הספרדי של העיר - רבי חיים חזקיהו מדיני בעל השדי חמד. הוא הקים בחברון את ישיבת תורת אמת וישיבת מגן אבות ועמד בראשם. בן משפחתו ורבו, רבי יוסף יצחק שניאורסון מליובאוויטש, מינה אותו להיות נציגו ובא כוחו לארץ ישראל, והטיל עליו שליחויות שונות. ספרו 'שאילת שלמה' הוא שאלות ותשובות בארבעת חלקי השולחן ערוך. הרב אליעזרוב נפטר בירושלים בכ"ז בטבת תשי"ב. בשנת 1987 קראה עיריית ירושלים רחוב על שמו. בנו היה הרב אברהם אליעזרוב. נכדו הוא הרב דב בער אליעזרוב. פרק על הרב בספר תולדות חב"ד בארץ הקודש אודות הרב ביטאון העדה החרדית שניאור זלמן ברגר, עד כי יבוא שיל"א חלק ראשון מתוך סדרת כתבות ביוגרפיות, שבועון בית משיח גיליון 686, באתר חב"ד אינפו ח' אדר התשס"ט (04.03.2009) שלמה יהודה ליב אליעזרוב (1863-1952), דף שער בספרייה הלאומית תולדות חב"ד בארץ הקודש, עמוד קנב תולדות חב"ד בארץ הקודש, עמוד קנה ממכתב אדמו"ר הרש"ב אליו, אגרות קודש עמוד תתכז ממכתב אדמו"ר הרש"ב אליו, אגרות קודש עמוד תתצז בדבר פתיחת בית מטבחיים לשחיטת עופות בסמרקנד החלטת המועצה
הכמיקל בראדרס

הכמיקל בראדרס (The Chemical Brothers) הם צמד המוזיקאים טום רולנדס ואד סימונס, הרכב מוזיקלי בריטי המתאפיין במגוון סגנונות מוזיקליים הנעים בין ביג ביט, טכנו, דאנס ואלקטרוניקה. ההרכב החל את דרכו במנצ'סטר שבבריטניה בשנת 1993 לאחר שטום ואד הכירו במהלך לימודיהם באוניברסיטה. בתחילה נקרא ההרכב על שם הצמד האמריקני הנודע "The Dust Brothers", אך לאחר שההרכב החל לצבור פופולריות ובשל איום בתביעה משפטית, במהלך שנת 1995 ההרכב שינה את שמו ל-"The Chemical Brothers". האלבום הראשון של הלהקה "Exit Planet Dust" זכה להצלחה רבה יחסית, בעיקר בזכות הלהיט "Leave Home". בשיאו הגיע אלבום זה למקום התשיעי במצעד האלבומים הבריטי. סולנה של להקת אואזיס נואל גלאגר כה התרשם מאלבום הבכורה של הכמיקל בראדרס שהוא הקליט בעקבות כך את השיר "Setting Sun" יחד עם ההרכב. באלבום Dig Your Own Hole היו כמה שיתופי פעולה עם מרקורי רב. בשנת 1999 הוציאה הלהקה את הלהיט "Hey Boy, Hey Girl" ואת אלבומם השני "Surrender". אלבומם הרביעי והחמישי של ההרכב, "Come With Us" שיצא ב-2002, ו-"Push The Button" שיצא ב-2005, לא זכו לחשיפה רבה בניגוד לאלבומים הקודמים, אך כן היו מוצלחים וקיבלו ביקורות טובות, ואפילו ״Push The Button" זכה בפרס גראמי לאלבום הדאנס הטוב ביותר של שנת 2006. עם זאת, הסינגל "Galvanize" מתוך האלבום "Push the Button" זכה גם הוא בפרס גראמי בקטגוריית שיר הדאנס הטוב ביותר של שנת 2006, והפך ללהיט ענק. אלבומם השישי של ההרכב, ״We Are The Night" יצא ב-2007, גם הוא לא זכה לחשיפה רבה והביקורות עליו הן חלוקות. בשנת 1998 הלהקה הופיעה בישראל כחלק מפסטיבל "הנבואה" שהתקיים במוזיאון השריון בלטרון. ב-12 בנובמבר 2016 הופיעה הלהקה בשנית בישראל, בגני התערוכה בתל אביב. אלבומים 1995 – Exit Planet Dust 1997 – Dig Your Own Hole 1998 – Brothers Gonna Work it Out 1999 – Surrender 2002 – Come with Us 2005 – Push the Button 2007 – We Are the Night 2010 – Further 2015 – Born in the Echoes מדיה וקבצים בנושא הכמיקל בראדרס בוויקישיתוף אתר האינטרנט הרשמי של הכמיקל בראדרס עמי פרידמן, כמיקל בראדרז בלונדון: מסיבה של קצב, באתר ynet, 7 בספטמבר 2016 תומר גרשנמן‏, "זה חייב להישאר מרגש": ריאיון עם אד סימונס מהכמיקל בראד'רז, באתר וואלה, 26 באוקטובר 2016 הכמיקל בראדרס, באתר אנציקלופדיה בריטניקה (באנגלית) הכמיקל בראדרס, ברשת החברתית פייסבוק הכמיקל בראדרס, ברשת החברתית אקס (טוויטר) הכמיקל בראדרס, ברשת החברתית אינסטגרם הכמיקל בראדרס, סרטונים בערוץ היוטיוב הכמיקל בראדרס, במסד הנתונים הקולנועיים IMDb (באנגלית) הכמיקל בראדרס, באתר אפל מיוזיק (באנגלית) הכמיקל בראדרס, באתר ספוטיפיי הכמיקל בראדרס, באתר סאונדקלאוד (באנגלית) הכמיקל בראדרס, באתר Last.fm (באנגלית) הכמיקל בראדרס, באתר AllMusic (באנגלית) הכמיקל בראדרס, באתר MusicBrainz (באנגלית) הכמיקל בראדרס, באתר דיזר הכמיקל בראדרס, באתר Yandex.Music (ברוסית) הכמיקל בראדרס, באתר Discogs (באנגלית) הכמיקל בראדרס, באתר Songkick (באנגלית) הכמיקל בראדרס, באתר Genius הכמיקל בראדרס, באתר בילבורד (באנגלית) רז ישראלי, כמיקל בראדרס בת"א: סטנדרט חדש של מסיבה, באתר nrg‏, 13 בנובמבר 2016 שי סגל‏, הכימיקלים בינינו: הלילה של הכמיקל בראדרז היה מופרע ומהפנט, באתר וואלה, 13 בנובמבר 2016
כוח המשימה של ארצות הברית בסיביר

כוח המשימה של ארצות הברית בסיביר היה כוח צבאי אמריקאי שהיה מעורב במלחמת האזרחים ברוסיה בולדיווסטוק שבאימפריה הרוסית בסופה של מלחמת העולם הראשונה, לאחר מהפכת אוקטובר, מ-1918 עד 1920. בשליחת הכוחות לסיביר ניסה נשיא ארצות הברית וודרו וילסון להשיג מטרות דיפלומטיות בנוסף לאלו הצבאיות. מטרה עיקרית אחת הייתה הרצון לחלץ כ-40,000 חיילים מהלגיונות הצ'כוסלובקיים שנעצרו על ידי כוחות בולשביקים בדרכם לוולדיווסטוק אליה ניסו להגיע בעזרת הרכבת הטרנס-סיבירית. החיילים הצ'כוסלובקים היו אמורים להגיע בסופו של דבר לארצות הברית ומשם לחזית המערבית, שם יתמכו במדינות ההסכמה. מטרה נוספת הייתה לאבטח כמויות גדולות של אספקה צבאית ששלחה ארצות הברית כדי לתמוך בהשתתפותה של רוסיה במלחמה. באותה מידה הדגיש וילסון את הצורך "לייצב כל ניסיון לשלטון עצמי או הגנה עצמית בו הרוסים עצמם יסכימו לקבל סיוע". באותו זמן, שלטו הבולשביקים על שטחים מעטים בסיביר ווילסון רצה להבטיח שלא הקוזאקים ולא היפנים ינצלו את חוסר היציבות השלטונית וישתלטו על מסילת הברזל והאזורים המקיפים אותה שהיו עשירים במשאבים ובעלי חשיבות אסטרטגית גבוהה. באופן דומה שלח וילסון כ-5,000 חיילים אמריקנים לארכנגלסק, שם הם נאבקו בבולשביקים במטרה לשמור על האינטרסים של מדינות ההסכמה. כוח המשימה בסיביר כלל 7,950 חיילים בפיקודו של מייג'ור גנרל גרייבס. החיילים היו מצוידים ברובי ספרינגפילד, ברובי בראונינג ובאקדחים, בהתאם לתפקידם. על אף שגנרל גרייבס הגיע לסיביר רק ב-4 בספטמבר 1918, כ-3,000 חיילים נחתו בוולדיווסטוק בין ה-15 ל-21 באוגוסט. עם הגעתם הם חולקו לשמירות לאורך המסילה מוולדיווסטוק עד אוסוריסק הצפונית יותר. שלא כמו עמיתיו, מטרותיו של גרייבס היו לאבטח ציוד אמריקני ולסייע ללגיון הצ'כוסלובקי לעזוב את רוסיה ולא להילחם בבולשביקים. הוא נאלץ להתעקש על עמדתו זו מול דרישותיהם התקיפות של מפקדי כוחות בריטים, צרפתים ויפנים ששהו באזור וציפו ממנו להתערבות אקטיבית יותר במאבק הצבאי. בעקבות מדיניות של אי-התערבות בשטח שהיה בשליטה אמריקאית התארגנו יחידות פרטיזנים שתמכו במשטר הבולשביקי. החיילים סבלו בסיביר ממגוון בעיות לוגיסטיקה. שרר מחסור קבוע בדלק, תחמושת וציוד. הסוסים שהובאו איתם והיו רגילים לאקלים ממוזג לא תפקדו באקלים הרוסי הקפוא. מנגנוני קירור מבוססי מים של מכונות ירייה קפאו ונעשו חסרי תועלת. אחרון החיילים עזב את סיביר ב-1 באפריל 1920. במהלך 19 חודשי שהייתם שם מתו 189 חיילים מסיבות שונות. לשם השוואה, הכוח המקביל שנשלח לארכנגלסק היה קטן יותר ואיבד 235 מאנשיו תוך 9 חודשים בלבד. מדיה וקבצים בנושא כוח המשימה של ארצות הברית בסיביר בוויקישיתוף Christine L. Putnam, AEF Siberia הארכיב האמריקני הלאומי תמונות רבות שצילם William C Jones
נווה חריף

נווה חריף (נְוֵה חָרִיף) הוא קיבוץ הממוקם בדרום הנגב, השייך למועצה אזורית חבל אילות. הקיבוץ הוקם בשנת 1987 על ידי עירוניים שרצו להקים קיבוץ תעשייתי שישלב בין האידאולוגיה הקיבוצית לבין חיים יומיומיים מודרניים. שמו של הקיבוץ בשלבי התכנון היה "אבידע" על שם הנכד של אברהם וקטורה, בנו הרביעי של מדין (ספר בראשית כ"ה 4) אך לאחר מכן שונה השם ל"נווה חריף", על שמו של חבר הכנסת משה (מוסה) חריף, שנהרג בתאונת דרכים בשנת 1982. לאחר מספר שנים בהן כשלו היוזמות התעשייתיות הוחלט לעבור לחקלאות והוקמו במקום רפת ולולי ביצים. בנוסף יש לקיבוץ שטחים של מטעי תמרים. במשך שנים רבות נמנע הקיבוץ מלגדול. בשנת 2012 היו בקיבוץ 60 חברים, מספר שכלל גם את בני היישוב מעל גיל 18 שנקלטו בקיבוץ. בעקבות המספר הדל של התושבים הוכלל הקיבוץ ברשימת היישובים בתת-אכלוס של משרד החקלאות. קיבוץ נוה חריף, אתר מועצה אזורית חבל אילות נווה חריף, במרכז המידע לנגב ולגליל של תנועת אור קיבוץ נווה חריף באתר מידעפון אילת חנן רובנס, חיים ונותנים לחיות, קצה המדבר - עיתון חבל-אילות, דצמבר 2008(הקישור אינו פעיל), עמ' 12 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. סיכום ישיבת ועדת היגוי בין משרדית לנושא תת-אכלוס, משרד החקלאות, 5 בדצמבר 2012, עמ' 12-14
ספרטק קוסטרומה

מועדון הכדורגל ספרטק קוסטרומה (ברוסית: Футбольный клуб «Спартак» Кострома) הוא מועדון כדורגל רוסי, המייצג את העיר קוסטרומה, בירת מחוז קוסטרומה שבמערב רוסיה. הישג השיא של הקבוצה הוא ההעפלה לשמינית גמר הגביע הסובייטי (1965) ושמינית גמר הגביע הרוסי (2005/06). הקבוצה הוקמה בנובמבר 1959 והתחרתה במסגרות המקצועניות תחילה בליגות הסובייטיות ולאחר מכן הרוסיות עד 2018, אז ירדה לליגה השלישית. הקבוצה שיחקה בליגת המשנה הסובייטית בעונות 1981-1982 ומאז התמודדה בליגה השנייה, אזור מערב. בעונת 2012/2013 תוכנן מהלך של מיזוג הקבוצה עם דינמו קוסטרומה, אך זה לא יצא לפועל. בשנת 2018 ירדה לליגה החובבנית, הרביעית בחשיבותה ברוסיה. ברית המועצות גאורגי יארצב ברית המועצות ולדימיר פייזולין ברית המועצות רינאט ביליאלטדינוב ברית המועצות ארקדי קרסאבין ברית המועצות סרגיי פריחודקו ברית המועצות ג'מאל סילאגדזה ברית המועצות דמיטרי אלכסנדריסקי רוסיה דניס גלושאקוב רוסיה אלדאר ניזאמוטדינוב רוסיה יורי ירמאקוב רוסיה ארטם יינין רוסיה גלב פאנפלוב רוסיה אלכסנדר שמארקו רוסיה אלכסיי קוסונוגוב רוסיה מלחאז פורצ'חידזה רוסיה אלברט אוסקולקוב רוסיה ולדימיר קוליקוב רוסיה דמיטרי ויאזמיקין אתר האינטרנט הרשמי של ספרטק קוסטרומה ספרטק קוסטרומה, ברשת החברתית פייסבוק ספרטק קוסטרומה, ברשת החברתית אקס (טוויטר) ספרטק קוסטרומה, ביישום טלגרם ספרטק קוסטרומה, ברשת החברתית אינסטגרם ספרטק קוסטרומה, ברשת החברתית VK ספרטק קוסטרומה, סרטונים בערוץ היוטיוב ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
יהל

יַהֵל הוא קיבוץ בדרום הערבה, השייך למועצה אזורית חבל אילות. הקיבוץ נמצא כ-60 ק"מ מצפון לאילת, לצד כביש הערבה. הקיבוץ עלה על הקרקע בנובמבר 1976, והיה היישוב הראשון של היהדות הרפורמית. הקיבוץ נוסד בידי גרעיני תלם וניר ויותר מאוחר הצטרפו אליו קבוצות עולים מארצות הברית, דרום אפריקה והולנד. הקיבוץ מסמל את הפיכתה של התנועה הרפורמית לתנועה ציונית ולווה בסערות פוליטיות רבות בתנועה הרפורמית האמריקנית אשר יזמה בשיתוף התק"ם את הקמת הקיבוץ. מקור השם הוא מספר ישעיהו ”לֹא יַהֵל שָׁם עֲרָבִי” שפירושו "יקים אוהל", על אף שרווחת הסברה השגויה שהמקור הוא בפסוק מספר איוב: ”אִם אֶרְאֶה אוֹר כִּי יָהֵל וְיָרֵחַ יָקָר הֹלֵךְ”. זאת, בשל סמיכות הקיבוץ להרי אֱדוֹם ולארץ עוץ המקראית, מקום התרחשות ספר איוב. ב-12 השנים הראשונות סבל הקיבוץ מבעיות מים קשות והחקלאות במקום לא צלחה. בתחילת שנות ה-90 היה שיפור במצב ובמקביל בוצעה הפרטה חלקית בקיבוץ. בשנת 2004 בוצע מהלך נוסף של הפרטה. בשנת 2012 הוחל בהקמת הרחבה קהילתית שאמורה לכלול 57 משפחות. בין השנים 2013–2015 פעל בכניסה ליהל "חאן צל תמרים" - מתחם תיירות הכולל מסעדות וחנויות. מדיה וקבצים בנושא יהל בוויקישיתוף אתר האינטרנט הרשמי של יהל יהל, במרכז המידע לנגב ולגליל של תנועת אור יהל (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ביניהם הרב אליהו אלן לוין ראו קיבוץ יהל עלה על הקרקע בערבה, דבר, 19 בנובמבר 1976 ספר ישעיהו, פרק י"ג, פסוק כ' שוחחו - רוביק רוזנטל ואבי ארבל: "יהודה, שאתה לא תדע איפה זה ואדי נימר?!", אתר הסתדרות המורים בישראל כל מקום ואתר, הוצרת משרד הביטחון, 1985, עמ' 229 ספר איוב, פרק ל"א, פסוק כ"ו. ספר ירמיהו, פרק כ"ה, פסוק ה', ספר איוב, פרק א', פסוק א', מגילת איכה, פרק ד', פסוק כ"א. סיכום ישיבת ועדת היגוי בין משרדית לנושא תת-אכלוס, משרד החקלאות, 5 בדצמבר 2012, עמ' 10-11 'צל תמרים' נסגר, אתר יום יום אילת ערך זה הוא קצרמר בנושא קיבוצים. אתם מוזמנים לתרום לוויקיפדיה ולהרחיב אותו.
אנצפלרתוס

אנצפלרתוס (Encephalartos) הוא סוג צמח מסדרת הציקסינים שמקורו באפריקה. מליבת גזע הצמח ניתן להכין מזון עמילני שטעמו מזכיר לחם. מזון זה הקנה למספר מינים מסוג אנצפלרתוס את הכינוי "עץ לחם" או "לחם קפיר" (Kaffir bread). גם שמו המדעי של הסוג מתאר את התועלת שבצמח, מיוונית: en - בתוכו, kephali - ראש ו-artos - לחם. מיני האנצפלרתוס הם הפרימיטיבים ביותר מבין חשופי הזרע. עד שנת 1834 מוינו מיני אנצפלרתוס תחת הסוג זמיה (Zamia); ב-1834 מיין אותם הבוטנאי הגרמני לֶהמן (Johann Georg Christian Lehmann) תחת סוג חדש. הסוג שמיין להמן כלל צמחים אוסטרלים הממויינים היום כסוגים אחרים (כ-Macrozamia וכ-Lepidozamia). Encephalartos aemulans Encephalartos altensteinii Encephalartos aplanatus Encephalartos arenarius Encephalartos barteri Encephalartos brevifoliolatus Encephalartos bubalinus Encephalartos caffer Encephalartos cerinus Encephalartos chimanimaniensis Encephalartos concinnus Encephalartos cupidus Encephalartos cycadifolius Encephalartos delucanus Encephalartos dolomiticus Encephalartos dyerianus Encephalartos equatorialis Encephalartos eugene-maraisii Encephalartos ferox Encephalartos friderici-guilielmi Encephalartos ghellinckii Encephalartos gratus Encephalartos heenanii Encephalartos hildebrandtii Encephalartos hirsutus Encephalartos horridus Encephalartos humilis Encephalartos inopinus Encephalartos ituriensis Encephalartos kisambo Encephalartos laevifolius Encephalartos lanatus Encephalartos latifrons Encephalartos laurentianus Encephalartos lebomboensis Encephalartos lehmannii Encephalartos longifolius Encephalartos mackenziei Encephalartos macrostrobilus Encephalartos manikensis Encephalartos marunguensis Encephalartos middelburgensis Encephalartos msinganus Encephalartos munchii Encephalartos natalensis Encephalartos ngoyanus Encephalartos nubimontanus Encephalartos paucidentatus Encephalartos poggei Encephalartos princeps Encephalartos pterogonus Encephalartos relictus Encephalartos schaijesii Encephalartos schmitzii Encephalartos sclavoi Encephalartos senticosus Encephalartos septentrionalis Encephalartos tegulaneus Encephalartos transvenosus Encephalartos trispinosus Encephalartos turneri Encephalartos umbeluziensis Encephalartos whitelockii Encephalartos villosus Encephalartos woodii - נכחד בטבע; פריט חי אחד אחרון נותר בעולם מדיה וקבצים בנושא אנצפלרתוס בוויקישיתוף אנצפלרתוס, באתר ITIS (באנגלית) אנצפלרתוס, באתר NCBI (באנגלית) אנצפלרתוס, באתר האנציקלופדיה של החיים (באנגלית) אנצפלרתוס, באתר Tropicos (באנגלית) אנצפלרתוס, באתר GBIF (באנגלית) אנצפלרתוס, באתר IPNI (באנגלית) plant/bread-palm אנצפלרתוס, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אוונגרד קורסק

מועדון הכדורגל "אוונגרד" קורסק (ברוסית: Футбольный клуб „Авангард“) הוא מועדון כדורגל רוסי מהעיר קורסק שברוסיה המתמודד בליגת הכדורגל המקצוענית של רוסיה. הקבוצה הוקמה ב-1958 כ"טרודובוי רזרזבי קורסק" ונקראה כך בשנים 1958–1965, ובשנים 1967–1972. בעונת 1961 העפילה עד לשלב 16 האחרונות בגביע הסובייטי בכדורגל במה שהיה להישג השיא שלה. ב-1966 היא נקראה "טרוד" ומאז 1973 נושאת הקבוצה את שמה הנוכחי. לאורך כל התקופה הסובייטית, שיחקה הקבוצה בליגות הנמוכות ולא הצליחה להעפיל לליגה הבכירה ואף לא לליגת המשנה הסובייטית. ב-1992 הקבוצה המשיכה לשחק בליגה הרוסית השנייה ורק בשנת 2005 הצליחה להעפיל לליגת המשנה הרוסית, בה שיחקה עד עונת 2007 כשסיימה במקום האחרון והודחה בחזרה לליגה השנייה, כשהישג השיא שלה היה המקום ה-10 בליגת המשנה בעונת 2006. המ-2008 הקבוצה המשיכה להתמודד בליגה השנייה, תוך מאמץ להעפיל בחזרה לליגת המשנה הרוסית. היא הצליחה לבסוף להעפיל לליגת המשנה בסיום עונת 2016/2017. בעונת 2017/2018 גברה על צסק"א מוסקבה בתוצאה 1:0 והעפילה לראשונה בתולדותיה לשלב שמינית גמר הגביע הרוסי בכדורגל והתקדמה עד לגמר, אחרי ניצחונות על טמבוב, אמקאר פרם ושיניק ירוסלבל. אך לבסוף הפסידה בגמר הגביע לטוסנו בתום עונת 2019/2020, הנהלת הקבוצה הודיעה על כוונתה לרדת לליגה המקצוענית בצעד שנועד לחסוך בהוצאות כלכליות על רקע קיצוצים בתקציב הקבוצה, בעקבות התפרצות נגיף הקורונה ברוסיה שאילצו את ממשלת המחוז לקצץ בתקציבי הספורט.   התמודדות בליגת המשנה   התמודדות בליגות הנמוכות ליגת המשנה הסובייטית / ליגת המשנה הרוסית סגנות: 1962 הליגה הסובייטית השנייה / הליגה הרוסית השנייה זכייה: 2009, 2016/2017 סגנות:, 1964, 2004 מקום 3: 1968, 1974, 1986 הליגה הרוסית השלישית זכייה: 1995 גביע רוסיה הסובייטית בכדורגל שמינית גמר: 1973 הגביע הסובייטי בכדורגל / הגביע הרוסי בכדורגל סגנות: 2017/18 16 אחרונות: 1961 גביע ליגת הכדורגל הלאומית: זכייה: 2019 גביע ליגת הכדורגל המקצוענית סגנות: 2009 מדיה וקבצים בנושא אוונגרד קורסק בוויקישיתוף אתר האינטרנט הרשמי של אוונגרד קורסק פרופיל, באתר Transfermarkt פרופיל, באתר Soccerway פרופיל, באתר FootballDatabase.eu СЕЗОН 2020/2021 «АВАНГАРД» ПРОВЕДЕТ В ПФЛ "ФК Авангард (Курск)".
סאליוט בלגורוד

מועדון הכדורגל "סאליוט" בלגורוד (ברוסית: Футбольный клуб «Салют» Белгород) הוא מועדון כדורגל מקצועני רוסי מהעיר בלגורוד. המועדון פורק מספר פעמים ובמתכונתו הנוכחית הוקם מחדש ביוני 2018. סאליוט הוקם כמועדון כדורגל מבלגורוד על בסיס שורת מועדוני כדורגל קודמים ששורשיהם עוד מ-1923 כשהתקיימו בעיר שני מועדוני כדורגל מתחרים: "ספרטק" ו"לוקומוטיב". החל משנות ה-40, קבוצת ספרטק בלגורוד החלה לצבור פופולריות במחוז בלגורוד ולהפוך לקבוצת הכדורגל החזקה ביותר באזור. ב-1940 הקבוצה העפילה עד לשלב רבע גמר גביע רוסיה הסובייטית וב-1951 הקבוצה החלה להתחרות באליפות רוסיה הסובייטית. ב-1960 קבוצת ספרטק בלגורוד פורקה ובמקומה הוקם מועדון הכדורגל "צמנטניק" בלגורוד. הקבוצה החלה להתחרות בליגה השנייה בברית המועצות בשנות ה-60 ועד מהרה העפילה לליגת המשנה הסובייטית ולאורך השנים משנות ה-70 ועד תחילת שנות ה-80 נשרה לליגה השנייה והעפילה לליגה הראשונה הלוך ושוב. בשנות ה-80 התבססה בליגה השנייה. עם התפרקות ברית המועצות הקבוצה (שנקראה אז אנרגומאש בלגורוד) התמודדה בליגה הרוסית הראשונה ב-1992 וסיימה במקום ה-18 והאחרון ונשרה שוב לליגה השנייה. ב-1993 הקבוצה התאחדה עם קבוצה נוספת ויכלה להתמודד בליגה הראשונה (כיוון שסיימה במקום הראשון באזורהּ) אך סירבה להעפיל ליגה והמשיכה לשחק בליגה השנייה. ב-1995 הקבוצה סיימה במקום האחרון בליגה השנייה ונשרה לליגה הרוסית השלישית, אלא שכיוון שזכתה לתמיכה פיננסית מצד ענקית הנפט והגז יוקוס יכלה להתמודד ולהעפיל בחזרה לליגה השנייה כבר לקראת סוף עונת 1996 והמשיכה להתמודד בה עד שנת 1999 ונקראה סאליוט-יוקוס. בשל חוסר מימון ונטישת הספונסרית, הקבוצה נשרה בחזרה לליגה החובבנית. בשנת 2000 הקבוצה חזרה לליגה השנייה והפעם נקראה בשם "סאליוט אנרגיה". בתחילת שנות ה-2000 הקבוצה החלה להתבסס בליגה השנייה וב-2002 הצליחה להעפיל לליגת המשנה הרוסית, בה התחרתה על מקום בליגת העל הרוסית עד 2010 כאשר נשרה לליגה השנייה. בעונה 2012/13 היא שיחקה בליגה הראשונה. בפברואר 2014 ראשי הקבוצה הודיעו על הפסקת פעילותה. בשנת 2014 הקבוצה פורקה ובמקומה הוקמה קבוצת אנרגומאש בלגורוד, שהתקיימה עד שנת 2018 ולא היה לה קשר למועדון "סאליוט". בקיץ 2018 המועדון הוקם מחדש. בעונת 2019/2020 העפיל לשלב 32 האחרונות בגביע ושחזר הישג שיא גם בעונת 2020/2021. צמנטניק בלגורוד (1960 - 1963) ספרטק בלגורוד (1964 - 1968) קוטלוסטרויטל (1969) סאליוט (1970 - 1991, 1993 - 1995, 2010 - 2014, 2018 -) אנרגומאש בלגורוד (1991 - 1992) סאליוט-יוקוס (1996 - 1999) סאליוט-אנרגיה (2000 - 2009) מסמלי הקבוצה בעבר סמל הקבוצה הישן סמל הקבוצה בשנים 2018/2019 מדיה וקבצים בנושא סאליוט בלגורוד בוויקישיתוף אתר האינטרנט הרשמי של סאליוט בלגורוד (ברוסית) סאליוט בלגורוד, ברשת החברתית אינסטגרם סאליוט בלגורוד, ברשת החברתית VK סאליוט בלגורוד, סרטונים בערוץ היוטיוב פרופיל, באתר Transfermarkt פרופיל, באתר FootballDatabase.eu Больше не «Энергомаш»: что будет с белгородским футбольным клубом Новый футбольный клуб назвали «Салют-Белгород»
HOT Zone

HOT Zone (נקרא גם לעיתים HOT Zone HD) הוא ערוץ טלוויזיה ייעודי ישראלי של חברת אימג'ן מדיה המשודר למנויי חברת הכבלים HOT באפיק 5, ומתמקד בשידור סדרות רכש אמריקאיות. הערוץ החליף את ערוץ AXN בכבלים והחל בשידוריו ב-4 בינואר 2009 בהפקת חברת דורי מדיה ספייק. בספטמבר 2014 הועברה הפקת הערוץ לידי חברת "אימג'ן מדיה" של אבי בר בכבלים. בערוץ פועל שירות Start Over המאפשר להתחיל את התוכניות המשודרת בלחיצת כפתור ופועלת במקביל בערוצי הסדרות המרכזיים של HOT. ב-6 בנובמבר 2011 עבר הערוץ לשדר גם באיכות HD באפיק 505. הערוץ מתמקד בעיקר בסדרות בנושאי פעולה ומתח. חלקן סדרות עבר אשר HOT עדיין מחזיקה בזכויות השידור שלהן. סטארגייט אטלנטיס (2009 - 2011) סטארגייט יוניברס (2011) לאס וגאס (סדרת טלוויזיה) הגיבור האחרון שליחות קטלנית: יומני שרה קונור (2009 - 2010) מרגלות בע"מ הרפר'ס איילנד (עברה מ-HOT3) מטרה אנושית מחוץ לחוק הוואי 5-0 פרינג' (עברה מ-HOT3 ב-2011) ממפיס ביט (עברה מ-HOT3 ב-2011) ריזולי ואיילס חוק וסדר חוק וסדר: מדור מיוחד חוק וסדר: פשע מאורגן המנטליסט פשע מן העבר המפענחת המפענחת: פשעים חמורים 24 וי צ'אק - הערוץ שידר רק את 2 העונות הראשונות של הסדרה. מרלין בונז NCIS NCIS: לוס אנג'לס CSI CSI: מיאמי CSI: ניו יורק CSI: לאס וגאס שיקגו FIRE שיקגו PD שיקגו MED FBI (סדרת טלוויזיה) FBI: המבוקשים ביותר FBI: אינטרנשיונל שוטרים בדם ילדי האנרכיה המגן מחשבות פליליות NCIS: ניו אורלינס פאוורס NCIS: הוואי כבאי קליפורניה הטירון מוקד 911 (סדרת טלוויזיה) תחנה 19 HOT3 - ערוץ הדגל של HOT, המשדר סדרות רכש לצד סדרות מקור ישראליות.